Üleeile oli siis mul esimene töö. Ootasin sellelt töölt midagi eksootilist,  kuna L-K-s on pildistamiste juures midagi, mida mujal maailmas ei ole - shootingmanager. Ehk siis agentuuri poolt saadeti inimene, kes minuga pildistamisele kaasa tuli - C. Taksos ajasime juttu ja ta on väga lahe minuvanune neiu. Idee poolest ta ülesanne on olla tõlk minu ja fotograafi vahel, aga kohale jõudes selgus, et fotograaf oskas inglise keelt ja C-l oli päris igav see päev ja minu jaoks oli pildistamine, nagu pildistamine ikka, ehk siis ka mitte eriti põnev   . Tegemist oli siis pesupildistamisega, 9 tundi, 20ne inimese ees pesu ja pidžaama väel olla. Oi kui vahva, aga noh, tegelt mul oli suht suva, ma ei põe selliste asjade pärast eriti. Lisaks pildistasin ühe meesmodelli, E-ga. Suht okei tüüp on. Ta on siin viiendat korda ja ta töötab hästi palju, kuigi ma ei saa aru miks, ta on küll palju jõusaalis käinud, aga tal on niii igav nägu. päris kena, aga midagi nagu oleks puudu, ah  ma ei tea, igatahes oli mul hea meel, et ta alguses ka oli seal (tal oli poole päevane töö), sest siis ei olnud nii igav oodata, kuni nad kõike sättisid ja liigutasid ja muutsid.